Document ID: 31993R1785

Komisijas Regula (EEK) Nr. 1785/93
(1993. gada 30. jūnijs)
par noteicošajām dienām lauksaimniecības konversijas likmēm, ko piemēro šķiedru sektorā
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1992. gada 28. decembra Regulu (EEK) Nr. 3813/92 par norēķinu vienību un konversijas likmēm, kas jāpiemēro kopējās lauksaimniecības politikas mērķiem [1], un jo īpaši tās 6. panta 2. punktu,
tā kā atbalstu, ko ieviesa Padomes 1972. gada 24. aprīļa Regula (EEK) Nr. 845/72, kas nosaka īpašus pasākumus, lai veicinātu zīdtārpiņu audzēšanu [2], kurā jaunākie grozījumi izdarīti ar Regulu (EEK) Nr. 2059/92 [3], piešķir par zīdtārpiņu to oliņu kastēm, no kurām sekmīgi izaudzēti zīdtārpiņi; tā kā tādēļ caurmērā var uzskatīt, ka diena, kurā sasniedz ekonomisko mērķi, ir katra tirdzniecības gada 1. augustā; tā kā tādēļ minēto dienu var pieņemt par noteicošo dienu lauksaimniecības konversijas likmei, ko piemēro attiecībā uz atbalstu par zīdtārpiņiem;
tā kā Komisijas 1975. gada 3. aprīļa Regula (EEK) Nr. 876/75, kas nosaka dienu, kurā jāizmaksā atbalsts attiecībā uz šķiedras liniem un kaņepēm, un zīdtārpiņiem [4], Komisijas 1986. gada 14. maija Regula (EEK) Nr. 1426/86, kas nosaka noteicošo dienu atbalstam par privāto uzglabāšanu attiecībā uz linu un kaņepju šķiedrām [5], un 15. pants Komisijas 1989. gada 3. maija Regulā (EEK) Nr. 1201/89, kas nosaka noteikumus, kuri ievieš kokvilnas audzēšanas pabalsta sistēmu [6], kur jaunākie grozījumi izdarīti ar Regulu (EEK) Nr. 2328/92 [7], nosaka noteicošās dienas lauksaimniecības konversijas likmei, pamatojoties uz kritērijiem un noteikumiem, kuri ir radikāli mainījušies sakarā ar jauno agrimonetāro kārtību, ko ieviesa Regula (EEK) Nr. 3813/92; tā kā Komisijas 1993. gada 30. aprīļa Regula (EEK) Nr. 1068/93 par sīki izstrādātiem noteikumiem lauksaimniecības konversijas likmju noteikšanai un piemērošanai [8] nosaka noteicošo dienu lauksaimniecības konversijas likmēm, jo īpaši tām lauksaimniecības konversijas likmēm, kuras piemērojamas attiecīgajām summām, pamatojoties uz jaunajiem noteikumiem;
tā kā Regulas (EEK) Nr. 1068/93 10. panta 1. un 2. punkts paredz, ka noteicošajām dienām attiecībā uz minimālo cenu un atbalstu par kokvilnu jābūt noteicošajām dienām, kas faktiski noteiktas Regulas (EEK) Nr. 1201/89 15. pantā; tā kā tomēr jānorāda iespēja iepriekš noteikt lauksaimniecības konversijas likmes attiecībā uz atbalstu;
tā kā Regulas (EEK) Nr. 1068/93 11. panta 1. punkts paredz, ka lauksaimniecības konversijas likme, kas ir spēkā tirdzniecības gada sākumā, šķiedras linu vai kaņepju gadījumā jāpiemēro attiecībā uz atbalstu par hektāru; tā kā minētās regulas 10. panta 3. punkts paredz, ka noteicošajai dienai privātās uzglabāšanas atbalstam par linu un kaņepju šķiedrām jābūt pirmajai dienai, kad ir spēkā līgums par katru attiecīgo partiju; tā kā tādēļ var atcelt Regulas (EEK) Nr. 876/75 un (EEK) Nr. 1426/86;
tā kā šajā regulā paredzētie pasākumi ir saskaņā ar Linu un kaņepju pārvaldības komitejas atzinumu,
IR PIEŅĒMUSI ŠO REGULU.
1. pants
Uzskata, ka noteicošā diena, sākot no kuras ir tiesības pretendēt uz atbalstu par zīdtārpiņiem, ir attiecīgā tirdzniecības gada 1. augustā.
2. pants
Ar šo Regulas (EEK) Nr. 1201/89 15. pantam pievieno šādu daļu:
"Tomēr lauksaimniecības konversijas likmi attiecībā uz atbalstu var noteikt iepriekš, ievērojot nosacījumus, kas minēti Komisijas Regulas (EEK) Nr. 1068/93 [9] 13. līdz 17. pantā."
3. pants
Ar šo atceļ Regulu (EEK) Nr. 876/75 un Regulu (EEK) Nr. 1426/86.
4. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1993./94. tirdzniecības gada.
Šī regula uzliek saistības kopumā un ir tieši piemērojama visās dalībvalstīs.
Briselē, 1993. gada 30. jūnijā

Labels: 17
19
6